Mnoho ľudí sa rozhodne pre full-frameový objektív na APS-C fotoaparát z dôvodu, že obraz z full-frame skiel je údajne ostrejší pri použití na menšom senzore. Je to iba mýtus! Mnohé testy dokázali pravý opak – obraz zachytený objektívom, ktorý nie je určený pre daný fotoaparát, je neostrý. Preto radšej používajte objektív, ktorý je určený na daný foťák (ak nie je výrobcom vyslovene deklarované, že je vhodný na oba typy snímačov). Niektorí ľudia rozmýšľajú dopredu, pretože v budúcnosti počítajú s výmenou APS-C fotoaparátu za drahší full-frame. Kúpou full-frameových objektívov hneď „na začiatku“ sa viete skutočne vyhnúť ďalším nákladom na kúpu skiel v budúcnosti. V takomto prípade je postup individuálny. Vyhľadajte si na internete porovnania a zistite, či bude objektív sedieť na váš fotoaparát. Zamerajte sa tiež na mieru znehodnotenia výsledného obrazu.